**Strukovna manifestacija kinematografije:**

**Storytelling – Umjetnost, zanat i legislativa filma, od 20. do 22. Decembra**

*Trodnevni događaj posvećen unapređenju filmskog pripovijedanja u Crnogorskoj kinoteci – biće otvoren Masterclassom pod nazivom* ***Dijalog sa rediteljem – Srdan Golubović****, u petak 20. Decembra u 19:30h.*

Podgorica će od 20. do 22. decembra biti domaćin strukovne manifestacije filma pod nazivom *Storytelling – Umjetnost, zanat i legislativa filma*. Ovaj događaj ima za cilj unapređenje profesionalnih standarda u pričanju filmskih priča, ali i jačanje regionalne integracije crnogorske kinematografije.

Crna Gora, sa svojih 40 registrovanih filmskih produkcija, osam međunarodno povezanih filmskih festivala i dva strukovna udruženja, postavlja temelje za dalji razvoj filmske djetnosti. Ova manifestacija otvara prostor za analizu i diskusiju ključnih tema, uključujući održivost djelatnosti, prilagođavanje najboljim regionalnim praksama, te promociju filmskog stvaralaštva. Dodatno, cilj je podstaći mlade na istraživanje profesionalnih i obrazovnih mogućnosti, te unaprijediti sistemsku podršku filmskoj edukaciji i razvoju publike, kako je predviđeno javnim politikama. Dogadja se odvija u organizaciji Galileo production u saradnji sa JU Crnogorska kinoteka, pod pokroviteljstvom javnih konkursa Filmskog centra Crne Gore i Ministarstva kulture.

Manifestacija ima raznovrstan i edukativan program, i počinje u **petak 20. Decembar u 19:30h**, ***Storytelling masterclassom* pod nazivom *Dijalog sa rediteljem – Srdan Golubović*.** Golubović, poznat kao jedan od najznačajnijih reditelja u regionu, nagradjivan na nizu svjetskih festivala, od Sundance do Berlinala, profesor je Filmske režije na Fakultetu dramskih umjetnosti u Beogradu. Njegov opus uključuje nagrađivane filmove kao što su *Klopka*, *Krugovi*, *Apsolutnih 100* i *Otac*. Fokus razgovora biće na ključnim temama kao što su: gdje pronalazimo inspiraciju za priče, balans između lokalnog i globalnog, te uticaj tehnologije na estetiku i žanrove; kako Golubovićeva porodica vodi porijeklo iz Podgorice, jedna od tema će biti i koliko naslijeđe može biti inspirativno. Ovaj razgovor vodiće njegov kolega sa FDU Cetinje - Nikola Vukčević.

**SRDAN GOLUBOVIĆ**

**BIOGRAFIJA:**  
Rođen je 1972. godine i diplomirao je Fakultet dramskih umjetnosti u Beogradu. Njegov prvi igrani film **“Apsolutnih sto”** (2001) prikazan je u Torontu, San Sebastijanu, Pusanu, Roterdamu i osvojio је veliki broj međunarodnih i domaćih nagrada.

Godine 2007. njegov drugi dugometražni igrani film **“Klopka”** imao је svjetsku premijeru na Berlinalu (sekcija Forum), а prikazan je i na festivalima u Torontu i Karlovim Varima. Film је osvojio 22 međunarodne nagrade na preko 50 festivala na којима је učestvovao, а imao је i uspješnu bioskopsku distribuciju širom svijeta.

**“Klopka”** је 2008. bila u užem izboru za Oskara za najbolji strani film.  
Njegov treći film **“Krugovi”** prikazan је 2013. godine na Sandensu, đe је osvojio Specijalnu nagradu žirija, kao i na festivalu u Berlinu (Forum), đe је dobio nagradu Ekumenskog žirija. **“Krugovi”** су prikazani na preko 80 festivala i osvojili su 32 međunarodne nagrade.  
Njegov najnoviji film **“Otac”** (2020) imao је svjetsku premijeru na Berlinalu, u programu Panorama, i osvojio је Nagradu publike i Nagradu Ekumenskog žirija. Film је osvojio veliki broj međunarodnih i domaćih priznanja, а nominovan је za najboljeg evropskog glumca (Goran Bogdan) u izboru Evropske filmske akademije (EFA).

Producirao је i koproducirao više dugometražnih igranih filmova, међу којима су **“Život i smrt porno bande”** Mladena Đorđevića, **“Klip”** Maje Miloš, **“Žena sa slomljenim nosem”** Srđana Koljevića i **“Besa”** Srđana Karanovića, kao i novi filmovi Danisa Tanovića **“Poslije ljeta”** i Maje Miloš **“Pukotina u ledu”**.

Godine 2023. snimio је mini-televizijsku seriju **“Apsolutnih 100”**, inspirisanu njegovim debitantskim filmom, na којој је bio kreator serije i režirao tri epizode.

Držao је predavanja na velikom broju inostranih univerziteta, међу којima su najznačajniji Columbia University u Njujorku i UCLA u Los Anđelesu.

Nekoliko godina је bio savjetnik na jednoj od najvažnijih scenarističkih radionica na svijetu Sundance Lab, a bio је i mentor na CineLinku u Sarajevu i rediteljskoj radionici Moonstone.  
Bio је član žirija na preko 30 međunarodnih filmskih festivala, међу којима су najznačajniji Sarajevo Film Festival, Trieste Film Festival, Cluj-Napoca Transilvania Film Festival, Go East Wiesbaden Film Festival, Sofia Int. Film Festival, Cottbus Int. Film Festival, Golden Apricot Yerevan Film Festival, Zagreb Film Festival i Amman Film Festival.

Srđan Golubović је profesor filmske režije na Fakultetu dramskih umjetnosti u Beogradu, predsjednik Savjeta Festivala autorskog filma, član Udruženja filmskih autora Francuske (SACD) i član Evropske filmske akademije (EFA).

**FILMOGRAFIJA I NAGRADE:**

**APSOLUTNIH STO (2001)**

Nagrade: Audience Award, Best Actor Award (Thessaloniki IFF), Special Jury Award, Fipresci, The Ecumenical Award (IFF Cottbus), IFF Paris (Best Actor Award), Hawk Cinematography Award (Grentzland Filmtage), Golden Key za najbolju kameru (IFF Teplice), Best Actor Award (IFF Zolotoi Vitez), Grand Prix - Nagrada za najbolji film, Najbolji glumac, Nagrada publike (Herceg Novi - Festival filmske režije), Nagrada za najbolji scenario (Vrnjačka Banja - Festival filmskog scenarija), Grand Prix - Nagrada za najbolji film (Filmski festival Sopot), Grand Prix festivala za najbolju ulogu, Carica Teodora za najbolju žensku ulogu (Filmski susreti Niš - Festival filmske glume).

**KLOPKA (2007)**

Nagrade: Grand Prix (IFF Sofia), Best Director, Fipresci (IFF Wiesbaden), Best Film (IFF Artfilm Teplice), Best Director (IFF Zerkalo), Special Mention (IFF Palić), Best Actor (IFF Minsk), Discovery Award (IFF Cottbus), Audience Award (IFF Trieste Alpe Adria), Director Award (Cinequest, San Jose), i mnoge druge.

**KRUGOVI (2013)**

Nagrade: Special Jury Prize (Sundance IFF), Prize of Ecumenical Jury (Berlin IFF), Golden Apricot za najbolji film (Jerevan IFF), Audience Award (Sarajevo IFF), Grand Prix (Cinema Mediterraneen De Bruxelles), i mnoge druge.

**OTAC (2020)**

Nagrade: Prize of Ecumenical Jury, Audience Award (Berlinale Panorama), Best Actor Award, Audience Award (FEST, Beograd), Oktavijan - Hrvatska nagrada kritike za najbolju koprodukciju (2020), i mnoge druge.

***Storytelling:* platforma za budućnost crnogorskog filma**

Manifestacija *Storytelling – Umjetnost, zanat i legislativa filma* predstavlja platformu za razmjenu znanja i iskustava, te promociju filmske umjetnosti. Tokom tri dana, masterclassovi, paneli i predavanja omogućavaju stručnjacima, studentima i široj publici - dublji uvid u umjetnost i zanat filmskog pripovijedanja. Uskoro slijedi najava ostatka manifestacije. *Dobro došli!*